OpenLLM-France/wikimedia huggingface dataset:
# Haus of Gaga

Haus of Gaga és el nom de l'equip creatiu de la cantautora estatunidenca Lady Gaga.
Aquest equip es caracteritza per ser la base de l'estil diferent i extravagant de la cantant. La Haus ha creat la major part de la roba i els accessoris, escenografia i maquillatge que Gaga ha presentat en públic. La Haus of Gaga conserva algunes de les peces més famoses i icòniques de l'artista, com ara el "disco stick", les "iPod LCD glasses" i el vestit de carn que va portar als premis MTV del 2010.
La marca de cosmètics Haus Laboratories, creada el 2012, forma part de les creacions englobades dins de la Haus of Gaga.

## Membres

   * Stefani Germanotta (coneguda com Lady Gaga).
   * Repertorio: Vincent Herbert.
   * Gestió: Bobby Campbell.
   * Gestió mediàtica: Lane Bentley.
   * Gràfiques: Connor Hadley (BTWB, Artpop, Enigma, Haus Laboratories i Chromatica)
   * Director musical: Paul "DJ White Shadow" Blair (2012-2013)
   * Manager dels projectes: Alexandra Dash
   * Tècnic audio: Dave Russell.
   * Director artístic: Marla Weinhoff.
   * Director de la moda: Nicola Formichetti (2008-2012, 2018-hora), Brandon Maxwell (2012-hora)
   * Designer: Perry Meek.
   * Cabells i acconciature: Frederic Aspiras.
   * Makeup: Sarah Tanno.
   * Coordinatore creatiu: Lacee Franks.
   * Coreografo: Richy Jackson.
   * Little monsters: Helen Green (artista) i Emma Carroll (Born This Way Foundation).
   * Amiga i inspiració: Lady Starlight

## Referències

* ↑ «Seminuda nella sua villa di Palm Spring, Lady Gaga mette in mostra il lato B: social impazziti» (en italià).
* ↑ Billboard US. «Lady Gaga lancia la sua linea beauty "Haus Laboratories"» (en italià), 19-09-2019. Arxivat de l'original el 2021-01-30. [Consulta: 23 gener 2021].
* ↑ Di Giuliana Matarrese. «"Nessuno sentiva il bisogno della mia linea beauty ma...", Lady Gaga» (en italià), 15-07-2019.
# Haemulon schrankii

Haemulon schrankii és una espècie de peix de la família dels hemúlids i de l'ordre dels cipriniformes que es troba al Brasil.

## Referències

* ↑ BioLib
* ↑ FishBase (anglès)

## Bibliografia

* Eschmeyer, W.N. (ed.), 2003. Catalog of fishes. Updated database version of March 2003. Catalog databases as made available to FishBase in March 2003.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Hale

Hale és una població dels Estats Units a l'estat de Missouri. Segons el cens del 2000 tenia 473 habitants.

## Demografia

Segons el cens del 2000, Hale tenia 473 habitants, 190 habitatges, i 128 famílies. La densitat de població era de 332 habitants per km².
Dels 190 habitatges en un 36,8% hi vivien nens de menys de 18 anys, en un 52,1% hi vivien parelles casades, en un 8,9% dones solteres, i en un 32,6% no eren unitats familiars. En el 27,4% dels habitatges hi vivien persones soles el 15,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3,1.
Per edats la població es repartia de la següent manera: un 30,2% tenia menys de 18 anys, un 8% entre 18 i 24, un 28,3% entre 25 i 44, un 17,3% de 45 a 60 i un 16,1% 65 anys o més.
L'edat mediana era de 34 anys. Per cada 100 dones de 18 o més anys hi havia 86,4 homes.
La renda mediana per habitatge era de 27.885 $ i la renda mediana per família de 33.750 $. Els homes tenien una renda mediana de 24.875 $ mentre que les dones 19.583 $. La renda per capita de la població era de 12.180 $. Entorn del 12,5% de les famílies i el 19,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Hale». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
Viccionari
# Harvard Graphics

Harvard Graphics va ser un dels primers programes de presentacions (el primer fou VCN ExecuVision) creat per MS-DOS i Windows.

## Història
### Inicis

La primera versió va veure la llum l'any 1986 amb el Harvard Presenation Graphics; aquest era un programa capaç d'incorporar text, gràfics i diagrames en una fulla en slideshow.
Forethought era una companyia que estava creant un programa de presentacions; aquest programa va ser ofert per Apple Macintosh, el PowerPoint 1.0 l'any 1987. El 1988 Forethought va ser comprada per Microsoft i va presentar una versió per Windows, el PowerPoint for Windows 2.0. Tot i la presència d'aquest, Harvard Graphics ostentava el major nombre de vendes al mercat, amb gairebé el 70% del "share" del mercat, d'acord IDC.
PowerPoint va ser afegit dins la Microsoft Office per Mac OS l'any 1990. L'any 1991 es presenta el Harvard Graphics per Windows 3.0.

### Declivi

Amb el Microsoft PowerPoint, Lotus Freelance, Aldus Persuasion i (posteriorment) WordPerfect Presentations van provocar una reducció gradual del "share" de mercat de Harvard Graphics. L'any 2001 Serif Incorporated va adquirir els drets exclusius de Harvard Graphics Inc.

## Vegeu també

* Microsoft PowerPoint
* Lotus Freelance
* WordPerfect Presentations
* Aldus Persuasion
# Histosòl

Histosol o histosòl tant en la Base de Referència Mundial pels Recursos del Sòl com en la USA soil taxonomy és un sòl que consta principalment de matèria orgànica. Està definit com que té 40 cm o més de matèria orgànica als primers 80 cm de la part de dalt del sòl. En pes el contingut de matèria orgànica representa del 12 al 18% o més depenent del contingut en argila del sòl. Aquests materials orgànics inclouen sòl amb torba molt descomposta sapric, torba mitjanament descomposta (sòl hèmic) i torba poc descomposta (sòl fibric). Aquests sòls requereixen un drenatge artificial per a poder ser cultivats, ja que de manera natural drenen malament. Els histosols tenen una densitat molt baixa i la majoria són sòls àcids i molts són molt deficients en nutrients per a les plantes, ja que són lixiviats cap avall del perfil del sòl perquè estan contínuament humits.
A Austràlia els histosòls reben el nom d'organosols.
Els histosòls es formen allà on es forma matèria orgànica a una taxa més ràpida que la seva destrucció i això passa per un drenatge restringit que evita la descomposició aeròbica. Els histosòls són important ecològicament perquè amb els gelisols, emmagatzemen grans quantitats de carboni orgànic. Si l'acumulació continua durant un prou llarg període es formarà carbó.

## Aparició

La majoria dels histosols es presenten al Canadà, Escandinàvia, la plana de Sibèria occidental, Sumatra, Borneo i Nova Guinea. Petites ones amb histoòls es troben també a altres parts d'Europa, l'Extrem Orient Rus (especialment als territoris de Khabarovsk o Amur), Florida i altres zones pantanoses permanentment. Es coneixen histosòls fòssils des de la vegetació terrestre del període Devonià.

## Cultiu

Els histosòls són molts difícils de posar en cultiu, per la baixa fertilitat del sòl i el seu pobre drenatge. Però poden ser molt productius els histosòls formats en la darrera glaciació quan es drenen artificialment i es dediquen a pastures per a bovins. També es presenten problemes d'enfonsament d'aquests sòls en la construcció d'edificis.

## Subdivisió

Els histosols en la USA soil taxonomy es subdivideixen en:
* Wassists - histosols saturats amb aigua.
* Folists - histosols no saturats amb aigua durant llargs períodes de l'any.
* Fibrists - histosols fets de materials orgànics només lleugerament descomposts, sovint dits de torba.
* Hemists - histosols fets de materials orgànics moderadament descomposts.
* Saprists - histosols fets de materials orgànics altament descomposts, sovint anomenats muck.

## Vegeu també

* Classificació dels sòls

## Referències

* ↑ IUSS Working Group WRB. «World Reference Base for Soil Resources, 4th edition». IUSS, Vienna, 2022.
* 1 2 IUSS Working Group WRB. «Base referencial mundial del recurso suelo 2014, Actualización 2015». Informes sobre recursos mundiales de suelos 106, FAO, Roma, 2015.
* ↑ «Hydric Soils of Florida». Wetland Evaluation and Delineation Program. Florida Department of Environmental Protection.
* «Histosols». USDA-NRCS. Arxivat de l'original el 2006-05-09. [Consulta: 14 maig 2006].
* «Histosols». University of Idaho. Arxivat de l'original el 2006-09-01. [Consulta: 14 maig 2006].
Viccionari
# Hasan Fehmi Efendi

Hasan Fehmi Efendi de malnom Akshehirli (1795/1796-1881), fou xaikh al-Islam otomà. També va ser simultàniament preceptor en cap del Palau (Djami al-Riyasatayn).
Va ocupar diversos lloc i va viatjar amb el sultà a Egipte el 1863. Fou nomenar kadi asker d'Anatòlia el 1867 i després de Rumèlia i el 1868 fou nomenat Shaykh al-Islam; les seves atribucions van ser reduïdes i va tractar d'impedir-ho. Es va crear un nou cos administratiu que s'havia d'ocupar de les lleis de l'ensenyament, abans facultat del Shaykh al-Islam; després es va separar de la seva competència la redacció d'un nou codi civil (conegut com la Medjelle) pel que es va crear una comissió especial presidida per Ahmad Djewdet que fou un equilibri entre les dues tendències, l'occidentalista que volia anar lluny amb un codi proper al francès, i la tendència oposada als canvis, formada pels ulemes i el Shaykh al-Islam. La creació de la Dar al-Funun que havia de ser l'embrió d'una universitat moderna i europea fou un altre atac a les seves facultats. Finalment el setembre del 1871 fou revocat del càrrec, pocs dies després de la mort del gran visir Ali Pasha, que l'havia protegit.
El juliol del 1874 fou nomenat per segona vegada. Es va reproduir l'enfrontament amb els occidentalistes moderats dirigits per Ahmad Djewdet amb qui per un moment va arribar a un modus vivendi. Els darrers vuit mesos foren sota el gran visir Mahmud Nedim Paşa; el 10 de maig de 1876 van esclatar disturbis dirigits tant contra el gran visir com contra el Shaykh al-Islam; a aquest darrer se li recriminava la seva vinculació a un ministre molt impopular, però a més a més ell mateix era impopular entre els ulemes i els estudiants de teologia possiblement per haver-se oposat a Djamal al-Din al-Afgani; el gran visir va oferir als manifestants estudiants la destitució de Hasan Fehmi, però no hi va haver acord i finalment la situació va van acabar amb la destitució dels dos pel sultà l'11 de maig de 1876.
El 1877 fou enviat a Medina on va morir el 1881 amb 85 anys.

## Bibliografia

* Niyazi Berkes, The development of secularism in Turkey, Montreal 1964
# Helmut Marko

Helmut Marko va ser un pilot de curses automobilístiques austríac que va arribar a disputar curses de Fórmula 1.
Va néixer el 27 d'abril del 1943 a Graz, Àustria.
Fora de la F1 va guanyar l'edició del 1971 de les 24 hores de Le Mans.

## A la F1

Helmut Marko va debutar a la vuitena cursa de la temporada 1971 (la 22a temporada de la història) del campionat del món de la Fórmula 1, disputant el GP d'Àustria el 15 d'agost del 1971 al circuit de Österreichring.
Va participar en un total de deu curses puntuables pel campionat de la F1, disputades en dues temporades consecutives (1971 - 1972). No va assolir cap punt pel campionat del món de pilots, i la seva millor classificació en una cursa fou un vuitè lloc.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Posició | Punts |
| 1971 | Ecurie Bonnier | McLaren | Cosworth | SUD | ESP | MON | HOL | FRA | GBR | ALE NVS | | | | | | - | 0 |
| 1971 | Yardley-BRM | BRM | BRM | | | | | | | | AUT 11 | ITA Ret | CAN 12 | | | - | 0 |
| 1971 | Yardley-BRM | BRM | BRM | | | | | | | | | | | USA 13 | | - | 0 |
| 1972 | Austria-Marlboro BRM | BRM | BRM | ARG 10 | SUD 14 | ESP | | | | | | | | | | - | 0 |
| 1972 | Austria-Marlboro BRM | BRM | BRM | | | | MON 8 | HOL 10 | | | | | | | | - | 0 |
| 1972 | Austria-Marlboro BRM | BRM | BRM | | | | | | FRA Ret | GBR | ALE | AUT | ITA | CAN | USA | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 10 | 0 | 0 | 0 | 0 | 0 |
# Herran

Herran (en occità i en francès) és un municipi del departament francès de l'Alta Garona, a la regió d'Occitània.

## Referències

* ↑ Toponímia occitana
# Hateoas

Hypermedia as the Engine of Application State (HATEOAS) és una categoria dintre de l'estil arquitectònic de programació REST consistent en substituir parts de la informació representada per enllaços, de manera que l'aplicació que descarrega la informació pot, des de ni tan sols saber manegar l'estructura d'aquesta informació, fins a descarregar-la posteriorment i tractar-la.
El principal avantatge és que l'aplicació client i l'aplicació servidor poden evolucionar de forma independent. Això és perquè, sense tocar l'estructura de la informació, podem enviar per cada element una llista de parells etiqueta-URL i fer-la créixer des del servidor. El client sempre entendrà l'estructura de la llista i només anirà a buscar informacions que són per ell conegudes.

## Exemple

Tenim una aplicació que gestiona la informació d'un empleat. El client ha de conèixer l'estructura (número d'empleat, informació sobre hores i llista d'enllaços.
En un cert moment volem afegir informació sindical. Des del servidor podem habilitar la nova URL i afegir-la a les dades de l'empleat. L'aplicació client funcionarà com sempre i podrà suportar la nova funcionalitat posteriorment.

## Referències

* ↑ «Level 3 - Hypermedia Controls» (en anglès). [Consulta: 30 octubre 2021].
# Hateri Rufus

Hateri Rufus (llatí: Haterius Rufus) fou un cavaller romà que va morir al teatre de Siracusa a mans d'un gladiador. Segons que va dir aquell matí, la nit abans havia somiat que era mort justament per un reciari, segons que explica Valeri Màxim.

## Referències

* ↑ Giovanni Boccaccio. «Genealogy of the Pagan Gods» (en anglès).
# Hatfield (Hertfordshire)

Hatfield és una ciutat situada al comtat de Hertfordshire, al sud d'Anglaterra. Té una població de 39.201 habitants segons el cens del 2011. Des de la dècada dels anys trenta, quan la De Havilland Aircraft Company va obrir una fàbrica, fins als anys noranta quan la British Aerospace la va tancar, el disseny i la fabricació d'avions va ser la principal indústria de la ciutat. Durant aquesta època va estar en funcionament l'Aeròdrom de Hatfield. Aquest aeròdrom comptava amb dues pistes, una de formigó i una d'herba. Durant la Segona Guerra Mundial es va produir a Hatfield l'avió de combat De Havilland Mosquito i el De Havilland Vampire, el segon avió amb propulsió de reacció de producció britànica després del Gloster Meteor. L'any 2000 va tenir lloc un accident ferroviari que va causar la mort de quatre persones. Aquest accident va tenir conseqüències importants per a la gestió de la xarxa ferroviària del Regne Unit.

## Referències

* ↑ Pooley, Robert. Pooley's Flight Guide United Kingdom and Ireland (en anglès). Elstree (Hertfordshire): Robert Pooley Limited, 1988, p. 450. ISBN 9780902037120.
* ↑ Brett, Lionel, Hatfield New Town, Report of the Hatfield Development Corporation, 1949
* ↑ «De Havilland History – de Havilland Aircraft Museum» (en anglès). [Consulta: 16 maig 2019].
* ↑ «How Hatfield changed the railways» (en anglès). BBC, 06-09-2005.
# Heroismos

Heroismos és una pel·lícula rodada a Tarragona a benefici de l'Hospital de Sang de la Creu Roja l'any 1922 i dirigida per Lluís Bonet i Amigó. El cartell de la pel·lícula va ser obra del gran cartellista i professor de dibuix de l'Institut de Tarragona Francesc de Cidón (1871-1943). El llibret de la novel·la original va ser escrit pel periodista Lluís de Salvador i Andrés (1893-1975), i inclou fotografies dels protagonistes i algunes escenes de la pel·lícula. Entre els protagonistes apareixen noms rellevants de la societat tarragonina de l'època.
El 2012 se'n van redescobrir unes fotogrames i d'aleshores ençà s'ha recuperat uns 70% de la pel·lícula i s'ha llançat una campanya per restaurar-la.

## Actors

* Amparo Sanromá Anguiano (1902-1985) en el paper de Maria Remei de Font-Romeu
* Raquel Malé en el paper de Zaimia
* Luis Nörregard Dalmau en el paper d'Expósito Esteban Magín
* Benigno Dalmau Vilá en el paper de Roberto de Mongolfier

## Referències

* ↑ «Heroismos, pel·lícula rodada a Tarragona l'any 1922». Fons de la Biblioteca. Ajuntament de Tarragona. Web (CC-BY-SA via OTRS).
* ↑ «Es restaurarà i projectarà la pel·lícula “Heroísmos”, rodada a Tarragona l'any 1922». URV Activ@, 20-01-2016 [Consulta: 6 octubre 2020].
* ↑ Sanroma Anguiano, Amparo. Maria Antonia Ferrer i Bosch (ed.). La cuina de Tiamtitapiro. Tarragona: Arola Editors, p. 156. ISBN 8495134462.

## Bibliografia

* de Salvador A., Lluis; Bonet i Amigó, Lluís. Heroismos (PDF) (en castellà), gener 1922.
# Herois sense pàtria

Herois sense pàtria (títol original: One Man's Hero) és una pel·lícula estatunidenca-mexicano-espanyola dirigida per Lance Hool l'any 1999. Ha estat doblada al català.

## Argument

One Man's Hero està situat en el marc de la Guerra de Mèxic-Estats Units i segueix la història del Batalló de Sant Patrici, un batalló de desertors irlandesos. Aquests últims pertanyien a l'exèrcit americà però, quan es va enfrontar a Mèxic, van escollir, per a raons religioses (eren catòlics com els Mexicans) i a causa dels mals tractes que patien, de passar al servei de Mèxic.
Aquest film té una originalitat: s'inspira molt en la filosofia estoica. Així, un dels Sant Patricis cita un vers de John Milton que recorda que la nostra ànima pot fer de tot infern un paradís, un altre recorda un passatge extret dels Pensaments de Marc Aureli (un dels mestres de l'escola estoica) en el qual aquest emperador afirma que l'home no ha de preocupar-se més que de complir el seu deure i intentar treure de la seva ànima totes les altres preocupacions. Tot allò surt de la més pura ortodòxia estoica.
Es podria igualment mencionar les paraules de l'heroi que clama sóc lliure" mentre que és en un bany (per als estoics, el prudent és, gràcies a la força de la seva ànima, sempre lliure, siguin quines siguin les condicions exteriors en les quals viu). Finalment el comportament d'un altre personatge, Cortina, qui cedeix generosament la seva companya a l'home que estima, recorda un estoic famós, Marc Porci Cató Uticense.

## Repartiment

* Tom Berenger: John Riley
* Joaquim de Almeida: Cortina
* Daniela Romo: Marta
* Mark Moses: coronel Lacey
* Stuart Graham: caporal Kenneally
* Gregg Fitzgerald: Paddy Noonan
* Don Wycherley: Brian Athlone
* Wolf Muser: caporal Schultz
* Luke Hayden: Seamus McDougherty
* Ilia Volok: Daniel Grzbalski
* Patrick Bergin: general Scott
* James Gammon: general Zachary Taylor
* Carlos Carrasco: Dominguez
* Stephen Tobolowsky: capità Gaine
* Dermot Martin: Seamus Fitzgerald
* Jorge Bosso: coronel Nexor
* Albert II, Príncep de Mònaco: James Kelley

## Referències

* ↑ «Herois sense pàtria». esadir.cat.
* ↑ «One Man's Hero». [Consulta: 14 març 2018].
# Hibla

«Hibla» té aquests significats:
Hibla (grec i llatí Hybla) és el nom de tres ciutats de Sicília, on el nom devia ser comú per l'existència d'una deessa local anomenada Hybla (Pausànies V. 23. § 6.)
* Geografia:
** Hibla (ciutat)
*** Hibla Major
*** Hibla Menor
*** Hibla Inferior
* Mitologia:
** Hibla (mitologia)
# Hibiscus brackenridgei

Hibiscus brackenridgei és una espècie de planta pertanyent a la família de les malvàcies. És originària de Hawaii.

## Descripció

Es tracta d'un arbust que arriba fins als 10 m d'altura, amb brillants flors grogues, que està molt relacionada amb Hibiscus divaricatus. Es reconeixen dues subespècies :
* Hibiscus brackenridgei brackenridgei, un arbust erecte extens como un arbre que es troba en els boscos secs i matolls baixos a altures d'entre 120 i 790 metres a Molokai, Lanai, Maui i l'Illa de Hawaii; i
* Hibiscus brackenridgei mokuleianus, un arbre sec en els hàbitats de Kauai i Oahu. Aquesta espècie està classificada com una espècie en perill d'extinció per l'USFWS i per a la UICN. La flor groga d'aquesta espècie es va considerar la flor oficial de l'estat de Hawaii el 6 de juny de 1988, i encara que està en perill d'extinció en els seus hàbitats naturals, s'ha convertit en una popular planta ornamental als jardins de Hawaii.

## Taxonomia

Hibiscus brackenridgei va ser descrita per Ansa Gray i publicada a United States Exploring Expedition 1: 175. 1854.

### Etimologia

Vegeu: Hibiscus
brackenridgei: epítet atorgat en honor del botànic William Dunlop Brackenridge.

### Varietats acceptades

* Hibiscus brackenridgei subsp. mokuleianus (M.J.Rosega) D.M.Bats
* Hibiscus brackenridgei subsp. molokaianus (Rock ex Caum) F.D.Wilson

## Referències

* ↑ «Hibiscus brackenridgei subsp. brackenridgei». Meet the Plants. National Tropical Botanical Garden. Arxivat de l'original el 19 de agosto de 2009. [Consulta: 11 març 2009].
* ↑ U.S. Fish & Wildlife Service. 2005. Threatened and Endangered Animals and Plants, Species Information. Threat. End. Anim. Pl.
* ↑ «Hawaii State Flower». NETSTATE.COM, 28-09-2009. [Consulta: 30 octubre 2009].
* ↑ «Hibiscus brackenridgei». Tropicos.org. Missouri Botanical Garden. [Consulta: 1r novembre 2014].
# Heteroneures

Els heteroneures (Heteroneura) són un infraordre de lepidòpters glossats que inclou el 99% de totes les papallones diürnes i nocturnes (arnes). Són un clade (grup natural), i el seu grup germà és l'infraordre Exoporia.

## Característiques

Els heteroneures es caracteritzen perquè la disposició de les venes de les ales anteriors és diferent de la de les ales posteriors, d'on deriva el seu nom.

## Taxonomia

La taxonomia dels heteroneures es complexa; de manera simplificada es por dir que els heteroneures es subdivideixen en "no-ditrisis" (tàxon en desús que s'anomenava Monotrysia) i ditrisis:

### "no-ditrisis"

* Superfamília Adeloidea Bruand, 1850
* Superfamília Andesianoidea Davis & Gentili, 2003
* Superfamília Nepticuloidea Stainton, 1854
* Superfamília Palaephatoidea Davis, 1986
* Superfamília Tischerioidea Spuler, 1898

### Clade Ditrysia

* Superfamília Tineoidea Latreille, 1810
* Superfamília Gracillarioidea Stainton, 1854
* Superfamília Yponomeutoidea Stephens, 1829
* Superfamília Simaethistoidea Minet, 1991
* Superfamília Gelechioidea Stainton, 1854
* Superfamília Alucitoidea Leach, 1815
* Superfamília Pterophoroidea Latreille, 1802
* Superfamília Carposinoidea Walsingham, 1897
* Superfamília Schreckensteinioidea Fletcher, 1929
* Superfamília Epermenioidea Spuler, 1910
* Superfamília Urodoidea Kyrki, 1988
* Superfamília Immoidea Common, 1979
* Superfamília Choreutoidea Stainton, 1858
* Superfamília Galacticoidea Minet, 1986
* Superfamília Tortricoidea Latreille, 1802
* Superfamília Cossoidea Leach, 1815
* Superfamília Zygaenoidea Latreille, 1809
* Superfamília Whalleyanoidea Minet, 1991
* Superfamília Thyridoidea Herrich-Schäffer, 1846
* Superfamília Hyblaeoidea Hampson, 1903
* Superfamília Calliduloidea Moore, 1877
* Superfamília Papilionoidea Latreille, 1802
* Superfamília Pyraloidea Latreille, 1809
* Superfamília Mimallonoidea Burmeister, 1878
* Superfamília Drepanoidea Boisduval, 1828
* Superfamília Lasiocampoidea Harris, 1841
* Superfamília Bombycoidea Latreille, 1802
* Superfamília Geometroidea Leach, 1815
* Superfamília Noctuoidea Latreille, 1809

## Referències

* ↑ Kristensen, N. P. and Skalski, A.W. (1999). Phylogeny and paleontology. Pags 7-25 a: Lepidoptera: Moths and Butterflies. 1. Evolution, Systematics, and Biogeography. Handbook of Zoology Vol. IV, Part 35. N. P. Kristensen, ed. De Gruyter, Berlin and&Springer Verlag, New York.
* ↑ van Nieukerken et al. «Order Lepidoptera Linnaeus, 1758. In: Zhang, Z.-Q. (Ed.) Animal biodiversity: An outline of higher-level classification and survey of taxonomic richness». Zootaxa, 2011, pàg. 212–221.

## Enllaços externs

* Tree of Life project page: Ditrysia